Έναν ακόμη σημαντικό παράγοντα που πρέπει να λάβεις υπόψη σου, είναι αν είσαι νέος οδηγός. Οι νέοι οδηγοί, [τείνουν να προτιμούν παλαιότερα μοντέλα αυτοκινήτων και μικρότερου κυβισμού](https://www.cosmoteinsurance.gr/car/odigos-asfalisis/20xronoi-70xronoi-ti-aytokinita-odigoun). Συγκεκριμένα, από την βάση δεδομένων του COSMOTE Insurance, προέκυψε ότι τα δημοφιλέστερα μοντέλα αυτοκινήτων που προτιμούν να οδηγούν οι νέοι οδηγοί είναι:
1. OPEL CORSA
2. VOLKSWAGEN POLO
3. PEUGEOT 106
4. SEAT IBIZA
5. BMW Series 3
6. PEUGEOT 207
Στην πραγματικότητα, για να κάνεις την επιλογή σου θα πρέπει να θέσεις συγκεκριμένες προτεραιότητες: προτιμάς το design, τη ταχύτητα, την οικονομία ή το εύκολο parking. Συνεπώς, χρειάζεται να σκεφτείς ποιος είναι ο ιδανικός συνδυασμός χαρακτηριστικών του μελλοντικού σου αυτοκινήτου και ποια από αυτά τα χαρακτηριστικά είναι αδιαπραγμάτευτα ή προαιρετικά.
Πολλοί νέοι επιλέγουν μεταχειρισμένα αυτοκίνητα ως πρώτο αμάξι, γιατί το κόστος τους είναι πολύ μικρότερο από την αγορά ενός καινούργιου, έχουν πάντα στο μυαλό τους ότι μπορεί να προκύψουν μικροζημιές τον πρώτο καιρό της οδήγηση στους δρόμους της πόλης ή της επαρχίας και ο βασικός τους στόχος είναι να αποκτήσουν οδηγική συμπεριφορά και να μπορούν να ανταπεξέλθουν στην κίνηση του δρόμου και όχι τόσο να οδηγούν ένα εντυπωσιακό αμάξι.